Video van pikkewyne wat skoenlapper jaag steel die harteArgieffoto (Foto: Michael Bußmann/Pixabay) ŉ Video van ŉ groep pikkewyne wat ŉ skoenlapper jaag, sal jou sommer laat glimlag. Die kort video is deur die gebruiker Buitengebieden op Twitter gedeel en wys hoe die groep pikkewyne agter ŉ skoenlapper aanhardloop. Dit is nie duidelik waar die video verfilm is nie, maar dis beslis ongelooflik oulik om te sien! Die video is maar net twee sekondes lank maar is reeds byna 6 miljoen keer gekyk en het honderde reaksies en kommentare uitgelok. “Hoe is dit dat enige toneel met ŉ pikkewyn só oulik is?!” wou een kyker weet. “Ek wens die video was langer!” skryf ŉ ander. “Daai skoenlapper terg hulle met sy vermoë om te kan vlieg!” skerts nog ŉ persoon. Raaiskote dat dit ŉ groep adeliepikkewyne is, is nie akkuraat nie. Adeliepikkewyne kom in Antarktika voor en dit is die enigste vasteland waar daar nie enige skoenlappers aangetref word nie. Penguins chasing a butterfly.. ???? pic.twitter.com/ynP6oW49zm — Buitengebieden (@buitengebieden) June 4, 2022